
BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra Proiectului de Lege privind modificarea art.281 alin.(1) litera f) din Legea nr.135/2010 privind Codul de procedură penală,  trimis cu adresa nr. Pl - x 552/2017 şi înregistrat cu nr. 4c-13/1220 din 8 decembrie 2017.
În raport cu obiectul şi conţinutul său, proiectul de lege face parte din categoria legilor organice.

 PREŞEDINTE,

Laura – Cătălina Vicol - Ciorbă

RAPORT
asupra 
Proiectului de Lege privind modificarea art.281 alin.(1) litera f) din Legea nr.135/2010 privind Codul de procedură penală

În conformitate cu prevederile art. 95  din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Proiectul de Lege privind modificarea art.281 alin.(1) litera f) din Legea nr.135/2010 privind Codul de procedură penală, trimis cu adresa nr. PL-x 552/2017 şi  înregistrat cu nr. 4c-13/1220  din 8 decembrie 2017.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în data de 4 decembrie 2017 ca urmare a depășirii termenului de adoptare, potrivit art.75 alin.(2) teza a III-a din Constituția României republicată.

Consiliul Legislativ a avizat favorabil, cu observații și propuneri,  inițiativa legislativă, prin avizul nr. 407 din 31 mai 2017.

Guvernul României a transmis trei puncte de vedere în anii 2017, 2020 și 2021 prin care susține adoptarea proiectului de lege.


Comisia pentru drepturile omului, culte şi problemele minorităţilor naţionale a avizat favorabil proiectul de lege prin avizul nr. 4c-5/603/18 decembrie 2017.

Propunerea legislativă are ca obiect de reglementare modificarea art.281 alin.(1) lit. f) din Legea nr.135/2010, în sensul prevederii sancţiunii nulităţii absolute în cazul încălcării dispoziţiilor privind asistarea de către avocat a persoanei vătămate, atunci când asistenţa este obligatorie.
În conformitate cu prevederile art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ și punctele de vedere ale Guvernului României în şedinţa din  24 mai 2022. 



La lucrările Comisiei juridice, de disciplină și imunități au participat membrii comisiei conform listei de prezență.

     La dezbateri a participat, în calitate de invitat, domnul Mihai Pașca, secretar de stat în Ministerul Justiției.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor adoptarea Proiectului de Lege privind modificarea art.281 alin.(1) litera f) din Legea nr.135/2010 privind Codul de procedură penală, cu amendamentele admise redate în Anexa care face parte integrantă din prezentul raport.
În raport cu obiectul şi conţinutul reglementării, proiectul de lege face parte din categoria legilor organice.
                             PREŞEDINTE,                                              SECRETAR,                                                                                  
               Laura – Cătălina Vicol - Ciorbă                          Ladányi László-Zsolt        
Consilier parlamentar, Paul Şerban
                                                               Anexa
AMENDAMENTE ADMISE
	Nr. crt.
	Text Legea nr. 135/2010
	Text Senat
	Comisia juridică (autor amendament)
	Motivare

	1.
	
	Lege privind modificarea art.281 alin.(l) lit. f) din Legea nr.135/2010 privind Codul de procedură penală


	Lege pentru modificarea art.281 alin.(l) lit. f) din Legea nr.135/2010 privind Codul de procedură penală

Autor: Comisia juridică, de disciplină și imunități
	Pentru respectarea normelor de tehnică legislativă

	2.
	
	Articol unic.- La articolul 281 din Legea nr.135/2010 privind Codul de procedură penală, publicată în Monitorul Oficial al României, Partea I, nr.486 din 15 iulie 2010, cu modificările şi completările ulterioare, alineatul (1) litera f) se modifică şi va avea următorul cuprins:


	Articol unic.- La articolul 281 alineatul (1)  din  Legea nr.135/2010 privind Codul de procedură penală, publicată în Monitorul Oficial al României, Partea I, nr.486 din 15 iulie 2010, cu modificările şi completările ulterioare, litera f) se modifică şi va avea următorul cuprins:

Autor: Comisia juridică, de disciplină și imunități
	Pentru respectarea exigențelor de tehnică legislativă.

	3.
	f) asistarea de către avocat a suspectului sau a inculpatului, precum şi a celorlalte părţi, atunci când asistenţa este obligatorie.

*) Admite excepţia de neconstituţionalitate ridicată de Elena Ilie în Dosarul nr. 2.223/192/2016 al Judecătoriei Bolintin-Vale şi constată că dispoziţiile art. 281 alin. (4) lit. a) din Codul de procedură penală raportat la art. 281 alin. (1) lit. f) din acelaşi act normativ sunt neconstituţionale.
Definitivă şi general obligatorie.

(la data 20-iun-2019 Art. 281, alin. (1), litera F. din partea 1, titlul VI, capitolul V atacat de (exceptie admisa) Actul din Decizia 88/2019 )

	,,f) asistarea de către avocat a suspectului sau inculpatului, a celorlalte părţi, precum şi a persoanei vătămate, atunci când asistenţa este obligatorie;”


	Nemodificat

